cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.137
title: EFFECTS OF HORMONES ON EXPRESSION OFREPRODUCTION-RELATED GENES OFTHE GIANT TIGER SHRIMP Penaeus monodon

description: Knowledge on molecular mechanisms and functional involvement of reproduction-related genes in ovarian development are necessary for better understanding the reproductive maturation of P. monodon in captivity. Here is the full-length cDNA of P. monodon ring finger protein 121 (PmRnf121). Effects of hormone and neurotransmitter administration on expression levels of PmRnf121, non-receptor tyrosine kinase (PmnRTK) and receptor tyrosine kinase (PmRTK) were also examined. The full-length cDNA of PmRnf121 was characterized by RACE-PCR and it contained a complete ORF of 1023 bp in length deducing to a polypeptide of 341 amino acids. The partial cDNA sequence of PmRTK containing the ORF of 587 bp in length deducing to 195 amino acids was also isolated.The expression levels of PmRnf121, PmnRTK and PmRTK during ovarian development were examined by quantitative real-time PCR. In intact broodstock, PmRnf121 was not differentially expressed during ovarian development of wild P. monodon (P &gt; 0.05) but PmnRTK and PmRTK were differentially expressed during ovarian development of wild P. monodon (P &lt; 0.05). Eyestalk ablation did not affect the expression level of PmRnf121 (P &gt; 0.05) but promoted the expression level of PmnRTK in stages IV and post-spawning ovaries and that of PmRTK in the post-spawning ovaries (P &lt; 0.05).Effects of exogenous injection of hormones and neurotransmitters were determined. Serotonin injection (50 mg/g BW) did not affect the expression level of PmRnf121 (P &gt; 0.05) but resulted in up-regulation of PmnRTK (at 6 hpi) and PmRTK (at 6 and 48 hpi) (P &lt; 0.05). Progesterone (0.1 µg/g BW) did not affect to expression levels of these genes (P &gt; 0.05). Exogenous injection of 17ß-estradiol (0.01 µg/g BW) increased the expression levels of PmRnf121 at 28 dpi compare to the negative control (P &lt; 0.05) but it did not affect PmnRTK and PmRTK expression (P &gt; 0.05). Interestingly, the expression levels of PmnRTK and PmRTK in eyestalk-ablated group were significantly induced at 28 dpi (P &lt; 0.05).Moreover, shrimp were fed with diets supplemented with 17ß-estradiol (1 and 10 mg/kg) and the diets affected the expression levels of PmRnf121 and PmRTK at 28 and 35 days of treatment compared to the negative control (P &lt; 0.05). In contrast, the expression level of PmnRTK was lower than that of the negative control at 7 and 35 days of treatment (P &gt; 0.05).Recombinant clones for expression of PmRnf121 and PmRTK were constructed. The former was not expressed but the latter was expressed in the insoluble form in E. coli (23.83 kDa). Western blot analysis of total ovarian proteins was carried out against commercially available anti-Rnf121 MAb but results need to be confirmed by mass spectrometry of the positive immunoreactive band (58 kDa).
DOI: 10.14457/cu.the.2013.1370
title: การจัดเรียงอาเรย์เซลล์แสงอาทิตย์แบบปรับตัวได้เพื่อลดผลกระทบของการบังแสงแดดต่อการผลิตไฟฟ้า

description: ในปัจจุบันการใช้พลังงานไฟฟ้าของประเทศไทยมีแนวโน้มเพิ่มขึ้นอย่างมาก โดยแหล่งพลังงานหลักที่ใช้ในการผลิตไฟฟ้า ได้แก่ น้ำมัน ก๊าซธรรมชาติ และถ่านหิน ซึ่งเป็นแหล่งพลังงานที่ใช้แล้วหมดไป อีกทั้งยังก่อให้เกิดปัญหาด้านสิ่งแวดล้อม ทำให้มีการนำพลังงานหมุนเวียนมาใช้เพิ่มมากขึ้น ประกอบกับตำแหน่งที่ตั้งของประเทศไทยเป็นพื้นที่ที่ได้รับพลังงานแสงอาทิตย์เป็นปริมาณมาก จึงทำให้ระบบผลิตไฟฟ้าจากเซลล์แสงอาทิตย์เป็นพลังงานหมุนเวียนที่เหมาะสมในการนำมาใช้ผลิตไฟฟ้าในประเทศไทย อย่างไรก็ตาม ระบบผลิตไฟฟ้าจากเซลล์แสงอาทิตย์ไม่สามารถผลิตกำลังไฟฟ้าได้เต็มประสิทธิภาพเนื่องจากผลการบังแสงแดดของวัตถุแวดล้อม ทำให้กำลังไฟฟ้าที่ผลิตได้มีค่าลดลงโดยวิทยานิพนธ์ฉบับนี้ได้นำเสนอเกี่ยวกับแบบจำลองเซลล์แสงอาทิตย์ การศึกษาผลกระทบการบังแสงแดดที่มีผลต่อระบบผลิตไฟฟ้าจากเซลล์แสงอาทิตย์และการนำเสนอแนวคิดในการจัดเรียงอาเรย์เซลล์แสงอาทิตย์เพื่อลดผลกระทบจากการบังแสงแดดที่เกิดขึ้นบนระบบผลิตไฟฟ้าจากเซลล์แสงอาทิตย์ ทำให้สามารถได้กำลังไฟฟ้าเพิ่มขึ้นภายใต้เงื่อนไขของการบังแสงแดดที่มีจำนวนโมดูลเซลล์แสงอาทิตย์ที่ถูกบังแสงแดดที่เท่ากัน
DOI: 10.14457/cu.the.2013.1371
title: การสำรวจและสร้างแผนที่ความพร้อมใช้งานของเครือข่ายด้วยคราวด์ซอร์สซิ่ง

description: ในปัจจุบันอุปกรณ์สื่อสารและคอมพิวเตอร์เคลื่อนที่ได้รับความนิยมเป็นอย่างมาก ทำให้เกิดความต้องการใช้เครือข่ายโมบายล์อินเตอร์เน็ตและไวไฟได้จากทุกสถานที่ในทุกเวลา และสิ่งที่ผู้ใช้งานมักต้องการทราบก็คือความพร้อมใช้งานของเครือข่ายในพื้นที่ที่เดินทางเข้าไป ผู้ให้บริการเครือข่ายก็ต้องการตอบสนองความต้องการของผู้ใช้บริการได้อย่างทั่วถึง โดยทั่วไปข้อมูลเชิงพื้นที่ของความพร้อมใช้งานของเครือข่ายไร้สายมักถูกแสดงด้วยแผนที่แสดงพื้นที่ให้บริการซึ่งได้มาจากการคำนวณโดยใช้ตำแหน่งอุปกรณ์รับส่งสัญญาณและรัศมีที่สามารถรับส่งสัญญาณได้ แผนที่ที่ได้จึงมีความแม่นยำน้อย แผนที่ที่ได้จากการสำรวจประสิทธิภาพของเครือข่ายจากพื้นที่จริงมีความแม่นยำสูงกว่า แต่ก็ต้องใช้กำลังคน อุปกรณ์ และค่าใช้จ่ายจำนวนมาก งานวิจัยนี้จึงนำเสนอระบบสำหรับสร้างแผนที่แสดงคุณภาพการให้บริการทั้งของเครือข่ายโมบายล์อินเตอร์เน็ตและไวไฟ โดยเก็บข้อมูลสัญญาณด้วยสมาร์ทโฟนจำนวนมากในลักษณะของการใช้พลังมวลชนหรือคราวด์ซอร์สซิ่ง ซึ่งสามารถเก็บข้อมูลได้ทั้งภายในและภายนอกอาคาร และแม้แต่ในบริเวณที่ไม่สามารถทำการเชื่อมต่ออินเทอร์เน็ต ระบบที่พัฒนาขึ้นประกอบด้วยโปรแกรมที่ทำงานบนสมาร์ทโฟนที่ใช้ระบบปฏิบัติการแอนดรอยด์และโปรแกรมฝั่งเซิร์ฟเวอร์ที่รับข้อมูลมาเก็บลงในฐานข้อมูลและวิเคราะห์ด้วยตัวชี้วัดเชิงคุณภาพ 3 ตัว ได้แก่ ความแรงของสัญญาณ ความพร้อมใช้งานของเครือข่าย และความนิยมในการเชื่อมต่อกับเครือข่าย ผลลัพธ์ที่ได้ถูกนำมาแสดงในลักษณะแผนที่แบบกริดฮีตแมป
DOI: 10.14457/cu.the.2013.138
title: ผลของการเติมแมกนีเซียมออกไซด์ต่อการเผาไหม้แบบเคมิคอลลูปิงของมีเทนด้วยตัวพาออกซิเจนชนิดแคลเซียมซัลเฟต

description: งานวิจัยนี้ศึกษาผลของอุณหภูมิและเวลาในการทำปฏิกิริยาต่อการเผาไหม้แบบเคมิคอลลูปิงที่ใช้แคลเซียมซัลเฟตเป็นตัวพาออกซิเจน โดยใช้เครื่องปฏิกรณ์แบบเบดนิ่ง จากการทดลองพบว่า ในการทำปฏิกิริยารีดักชันการเพิ่มอุณหภูมิจะทำให้ร้อยละการเปลี่ยนของมีเทนเพิ่มขึ้นซึ่งสอดคล้องกับปริมาณผลิตภัณฑ์คาร์บอนไดออกไซด์ที่เกิดมากขึ้น นอกจากนี้ยังพบว่าเมื่อเพิ่มเวลาในการทำปฏิกิริยาจะทำให้ร้อยละการเปลี่ยนของมีเทนและปริมาณผลิตภัณฑ์คาร์บอนไดออกไซด์เพิ่มมากขึ้น อย่างไรก็ตามการนำแคลเซียมซัลเฟตมาใช้เป็นตัวพาออกซิเจนมีข้อเสียคือการเกิดปฏิกิริยาข้างเคียงที่ทำให้เกิดของแข็งแคลเซียมออกไซด์ ซึ่งส่งผลเสียต่อการนำมาใช้ในการเผาไหม้แบบเคมิคอลลูปิง เนื่องจากแคลเซียมออกไซด์เกิดการออกซิเดชันกลับมาเป็นแคลเซียมซัลเฟตได้ยาก การศึกษาผลของการใช้แมกนีเซียมออกไซด์ร่วมต่อประสิทธิภาพของแคลเซียมซัลเฟตในการเผาไหม้แบบเคมิคอลลูปิงพบว่า เมื่อมีการผสมแมกนีเซียมออกไซด์กับตัวพาออกซิเจนแคลเซียมซัลเฟตร้อยละ 5 และ 10 โดยน้ำหนัก ปฏิกิริยารีดักชันระหว่างมีเทนและตัวพาออกซิเจนเกิดได้เร็วขึ้น และพบว่าการเกิดปฏิกิริยาข้างเคียงไปเป็นแคลเซียมออกไซด์เกิดได้น้อยลง ในงานวิจัยนี้นอกจากจะศึกษาผลของปัจจัยต่างๆที่มีต่อประสิทธิภาพของตัวพาออกซิเจนในการทำปฏิกิริยารีดักชันแล้ว ยังได้มีการนำตัวพาออกซิเจนมาทดสอบในระบบการเผาไหม้แบบเคมิคอลลูปิง (ปฏิกิริยารีดักชัน-ออกซิเดชัน) โดยใช้ตัวพาออกซิเจนแคลเซียมซัลเฟตที่ผสมแมกนีเซียมออกไซด์ร้อยละ 10, 30 และ 50 โดยน้ำหนัก เปรียบเทียบกับตัวพาออกซิเจนแคลเซียมซัลเฟตบริสุทธิ์ พบว่าเมื่อเพิ่มร้อยละการผสมของแมกนีเซียมออกไซด์จะช่วยเพิ่มความสามารถในการนำกลับมาใช้ใหม่ของตัวพาออกซิเจนได้ดียิ่งขึ้น
DOI: 10.14457/cu.the.2013.139
title: INFLUENCE OF HEAT TO SILKY-MINERAL INCLUSION IN SAPPHIRE FROM CHANGWAT CHANTHABURI

description: Opaque sapphires with brownish color have low demand in the gems market. These opaque sapphire contains by abundant silky inclusions. These inclusions may produce special phenomenon of asterism in star sapphire. Sapphires with silky inclusion from Bang Kacha area, Changwat Chanthaburi were sampled for this study. Samples were divided into three groups consisting of minor silky inclusions; moderate silky inclusions and abundant silky inclusions. Large amount of silky inclusions features can be observed in moderate silky inclusions and abundant silky inclusions groups under gemological microscope. These inclusions were identified by Raman microscope and were also analyzed chemically using EPMA. The results from both techniques indicate that the mineral inclusions are hematite. Transparency of the samples were improved after heat treatment at 1650 ºC for 3 hours. Zones of silky inclusions with grey-brown color were turned to blue after heating. The UV-Vis-NIR spectrum of heated samples showed strong absorption at about 900 nm due to Fe2+/Fe3+ IVCT which conclusively indicated main color-causing of blue.
DOI: 10.14457/cu.the.2013.550
title: ความสัมพันธ์ระหว่างการเปิดรับข้อมูลข่าวสารกับความพึงพอใจของผู้ใช้บริการสนามกีฬาหัวหมากที่มีต่อการกีฬาแห่งประเทศไทย

description: การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างการเปิดรับข้อมูลข่าวสารกับความพึงพอใจของผู้ใช้บริการสนามกีฬาหัวหมากที่มีต่อการกีฬาแห่งประเทศไทยโดยใช้แบบสอบถามในการเก็บข้อมูล จากกลุ่มตัวอย่างจำนวน 400 คน นำผลที่ได้มาวิเคราะห์ค่าทางสถิติ โดยหาค่าเฉลี่ย ส่วนเบี่ยงเบนมาตรฐาน ค่าสัมประสิทธิ์สหสัมพันธ์ด้วยวิธีของเพียร์สันผลการวิจัยพบว่า1. กลุ่มตัวอย่างเป็นเพศหญิง 208 คน และเป็นเพศชาย 192 คน ส่วนใหญ่มีอายุระหว่าง 18 - 25 ปีมีสถานะไม่เป็นสมาชิก มีลักษณะไม่เสียค่าใช้บริการ ใช้เวลาในการเดินทางเข้ามาใช้บริการสนามกีฬาหัวหมากน้อยกว่า 30 นาที มีความถี่หรือความบ่อยครั้งในการเข้าใช้บริการสนามกีฬาหัวหมาก 1 - 2 วันต่อสัปดาห์ มีความสะดวกในการเข้าใช้บริการสนามกีฬาหัวหมากอยู่ในระดับปานกลาง มีความสนใจและชอบกีฬาอยู่ในระดับมาก มีความเชื่อเกี่ยวกับ คุณประโยชน์ต่างๆของการออกกำลังกายและเล่นกีฬาอยู่ในระดับปานกลาง มีการเข้าร่วมกิจกรรมต่างๆของการกีฬาแห่งประเทศไทยอยู่ในระดับปานกลาง มีความรักและศรัทธาต่อการกีฬาแห่งประเทศไทยอยู่ในระดับปานกลาง มีวัตถุประสงค์ในการเข้าใช้บริการสนามกีฬาหัวหมากเพื่อการพักผ่อนหย่อนใจ2. ปริมาณการเปิดรับข้อมูลข่าวสารของกลุ่มตัวอย่างมีความสัมพันธ์ในเชิงบวกกับความพึงพอใจของผู้ใช้บริการสนามกีฬาหัวหมากที่มีต่อการกีฬาแห่งประเทศไทยอย่างมีระดับนัยสำคัญทางสถิติที่ 0.053. ปริมาณการเปิดรับข้อมูลข่าวสารของกลุ่มตัวอย่างเมื่อจำแนกตามประเภทของสื่อต่างๆ แหล่งที่มาของสื่อมวลชน เนื้อหาของข่าวสาร รายละเอียดของข่าวสาร เหตุการณ์ต่างๆ และเนื้อหาของข่าวสารโดยตรงจากการกีฬาแห่งประเทศไทยพบว่ามีความสัมพันธ์กับความพึงพอใจของผู้ใช้บริการสนามกีฬาหัวหมากที่มีต่อการกีฬาแห่งประเทศไทยทุกข้ออย่างมีระดับนัยสำคัญทางสถิติที่ 0.054. เมื่อเปรียบเทียบความสัมพันธ์ระหว่างการเปิดรับข้อมูลข่าวสารทั่วไปเกี่ยวกับกีฬาของผู้ใช้บริการสนามกีฬาหัวหมากกับการเปิดรับข้อมูลข่าวสารโดยตรงจากการกีฬาแห่งประเทศไทยพบว่าปริมาณการเปิดรับข้อมูลข่าวสารของผู้ใช้บริการสนามกีฬาหัวหมากจากเนื้อหาของข่าวสารโดยตรงจากการกีฬาแห่งประเทศไทยมีความสัมพันธ์กับความพึงพอใจของผู้ใช้บริการสนามกีฬาหัวหมากที่มีต่อการกีฬาแห่งประเทศไทยมากกว่าข่าวสารทั่วไปเกี่ยวกับกีฬาอย่างมีระดับนัยสำคัญทางสถิติที่ 0.05
DOI: 10.14457/cu.the.2013.551
title: แนวทางการพัฒนาการท่องเที่ยวชุมชนรอบตลาดน้ำคลองลัดมะยม เขตตลิ่งชัน กรุงเทพมหานคร

description: การวิจัยครั้งนี้มีวัตถุประสงค์ เพื่อศึกษาแนวทางการพัฒนาการท่องเที่ยวชุมชนและสถานที่โดยรอบตลาดน้ำคลองลัดมะยม กลุ่มตัวอย่างที่ใช้ในการศึกษาครั้งนี้แบ่งเป็น กลุ่มตัวอย่างที่ตอบแบบสอบถาม คือ นักท่องเที่ยวชาวไทยที่มาท่องเที่ยวชุมชนรอบตลาดน้ำคลองลัดมะยม จำนวน 400 คน นำข้อมูลมาวิเคราะห์หาค่าร้อยละ ค่าเฉลี่ย ส่วนเบี่ยงเบนมาตรฐาน สถิติการทดสอบค่าที การวิเคราะห์ความแปรปรวนทางเดียว และการวิเคราะห์เพื่อหาค่าสัมประสิทธิ์สหสัมพันธ์แบบเพียร์สัน กลุ่มตัวอย่างในการสัมภาษณ์ จำนวนรวมทั้งสิ้น 6 คน นำข้อมูลที่ได้มาวิเคราะห์และสรุปผล ผลการวิจัย พบว่า นักท่องเที่ยวชาวไทยให้ระดับความคิดเห็นต่อส่วนประสมทางการตลาดโดยรวมอยู่ในระดับมาก ได้แก่ ด้านลักษณะทางกายภาพ ด้านด้านผลิตภัณฑ์ และด้านบุคลากรที่ให้บริการ การเปรียบเทียบความคิดเห็นต่อส่วนประสมทางการตลาดในการท่องเที่ยวชุมชน ผู้ตอบแบบสอบถามที่มีเพศ ระดับการศึกษาสูงสุด และสถานภาพที่แตกต่างกัน มีผลต่อส่วนประสมทางการตลาดในการท่องเที่ยวชุมชนที่ไม่แตกต่างกัน สำหรับผู้ตอบแบบสอบถามที่มีรายได้เฉลี่ยต่อเดือนที่แตกต่างกัน มีผลต่อส่วนประสมทางการตลาดในการท่องเที่ยวชุมชนแตกต่างกันอย่างมีนัยสำคัญทางสถิติที่ระดับ 0.05 ผู้ให้สัมภาษณ์ส่วนใหญ่มีความเห็นตรงกันว่าการท่องเที่ยวชุมชนทำให้การดำรงชีวิตของคนในชุมชนเป็นไปในทางที่ดีขึ้น และควรมีการจัดการสภาพแวดล้อมบริเวณแหล่งท่องเที่ยวชุมชนให้สะอาดและสวยงาม สร้างจิตสำนึกที่ดีในเรื่องการอนุรักษ์ทรัพยากรธรรมชาติและวัฒนธรรมให้แก่นักท่องเที่ยวและคนในชุมชน จากการวิจัยเสนอเป็นแนวทางการพัฒนาดังนี้ ควรพัฒนาสถานที่ท่องเที่ยวให้สามารถรองรับนักท่องเที่ยวที่มีจำนวนเพิ่มมากขึ้น เช่น เพิ่มสถานที่จอดรถและห้องน้ำ ควรมีการส่งเสริมการตลาดเพิ่มขึ้น เช่นการโฆษณา ประชาสัมพันธ์ แจ้งข้อมูลข่าวสารแก่นักท่องเที่ยวที่มาใช้บริการ จัดการสภาพแวดล้อมเพื่อการท่องเที่ยวชุมชนให้สวยงาม จัดหากิจกรรมที่เปิดโอกาสให้นักท่องเที่ยวได้มีส่วนร่วมทำกิจกรรมในชีวิตประจำวันของคนในชุมชน ควรปลูกฝังจิตสำนึกคนในชุมชนในการอนุรักษ์สภาพแวดล้อมบริเวณชุมชนและลำคลอง ผู้มีส่วนเกี่ยวข้องในแหล่งท่องเที่ยวชุมชน ควรมีการวางแผนนโยบาย เพื่อพัฒนาการท่องเที่ยวอย่างจริงจัง ทั้งในระยะสั้นและระยะยาว เพื่อพัฒนาการท่องเที่ยวให้เป็นวิถีชีวิตแก่ประชาชนในชุมชน
DOI: 10.14457/cu.the.2013.552
title: การศึกษาการเตรียมทีมกีฬาจักรยานของสมาคมจักรยานแห่งประเทศไทยในการแข่งขันกีฬาซีเกมส์ ครั้งที่ 27

description: การวิจัยครั้งนี้มีวัตถุประสงค์ เพื่อทำการศึกษาการเตรียมทีมกีฬาจักรยานของสมาคมจักรยานแห่งประเทศไทยในการแข่งขันกีฬาซีเกมส์ครั้งที่ 27 โดยการศึกษาจากประชากรทั้งหมดจำนวน 17 คน โดยการใช้แบบสอบถาม และแบบสัมภาษณ์ที่ผู้วิจัยสร้างขึ้นเป็นเครื่องมือในการวิจัย โดยค่าความเที่ยงของแบบสอบถามมีค่าเท่ากับ 0.82 นำข้อมูลที่ได้มาวิเคราะห์ทำการแจกแจงความถี่ หาค่าร้อยละ ค่าเฉลี่ย และนำข้อมูลจากการสัมภาษณ์ก่อนและหลังการแข่งขันมาถอดความ และสรุปตามประเด็นในรูปแบบความเรียง ผลการวิเคราะห์ข้อมูลพบว่า1.ผลของแบบสอบถามการเตรียมทีมกีฬาจักรยานของสมาคมจักรยานแห่งประเทศไทยในการแข่งขันกีฬาซีเกมส์ครั้งที่ 27 มีทรัพยากรในการจัดการ ด้านบุคคลากร ด้านการเงินและงบประมาณ ด้านสถานที่ วัสดุอุปกรณ์ และเครื่องอำนวยความสะดวก และด้านการจัดการทั่วไป และกระบวนการในการจัดการ ด้านการวางแผน ด้านการจัดองค์กร ด้านการนำ และด้านการประเมินผลอยู่ในระดับดี 2.ผลของการสัมภาษณ์การเตรียมทีมกีฬาจักรยานของสมาคมจักรยานแห่งประเทศไทยในการแข่งขันกีฬาซีเกมส์ครั้งที่ 27 ทางสมาคมมีการเตรียมทีมในด้านทรัพยากรในการจัดการ และกระบวนการในการจัดการที่มีประสิทธิภาพ ทำให้ทีมกีฬาจักรยานประสบความสำเร็จในการแข่งขันกีฬาซีเกมส์ 3.ข้อเสนอแนะ เพื่อเป็นแนวทางในการพัฒนาการเตรียมทีมกีฬาจักรยานที่ได้จากข้อสรุปของผู้ทรงคุณวุฒิซึ่งเป็นผู้แทนกลุ่ม ดังนี้ มีการดำเนินการเกี่ยวกับการจัดการด้านบุคลากร การจัดการระบบการเงินและงบประมาณที่มีประสิทธิภาพตลอดจนถึงเงินอัดฉีดเหรียญรางวัล ในส่วนของที่พักและเส้นทางในการฝึกซ้อมอุปกรณ์และอะไหล่รถจักรยาน ทางสมาคมมีการเตรียมการได้ดี ในเรื่องของการฝึกด้วยน้ำหนัก (Weight Training) ควรมีการนำมาใช้ในการฝึกซ้อม ควรมีการจัดเตรียมนักจิตวิทยา และนักโภชนาการเข้ามาดูแลนักกีฬาให้บ่อยมากขึ้น ด้านการวางแผนผู้ฝึกสอนมีกลยุทธ์ที่ดี การวางแผนมีกระบวนการสื่อสารให้ทุกคนได้รับทราบถึงการดำเนินการ การจัดองค์กร มีการแบ่งหน้าที่การทำงานในแต่ละฝ่าย โดยมีการแบ่งหน้าที่ตามความเหมาะสม และความถนัดของแต่ละคน มีการกำหนดหน้าที่ในการปฏิบัติงานที่ชัดเจน และมีการสร้างขวัญและกำลังใจให้แก่ผู้ปฏิบัติงาน มีการประชุมผลการดำเนินงาน และมีการประเมินผลงานในทุกๆฝ่าย เพื่อที่จะได้นำข้อบกพร่องไปปรับปรุงแก้ไขต่อไป
DOI: 10.14457/cu.the.2013.553
title: แนวทางพัฒนาการจัดการตลาดกลางคืนในกรุงเทพมหานคร

description: การศึกษาวิจัยครั้งนี้มีวัตถุประสงค์ เพื่อศึกษาแนวทางพัฒนาการจัดการตลาดกลางคืนในกรุงเทพมหานคร กลุ่มตัวอย่างคือนักท่องเที่ยวชาวไทยที่มาท่องเที่ยวตลาดกลางคืน 400 คน เครื่องมือที่ใช้ในการรวบรวมข้อมูลเป็น แบบสอบถามที่มีค่า IOC เท่ากับ 0.91 และมีค่าสัมประสิทธิ์อัลฟา เท่ากับ 0.89 นำข้อมูลมาวิเคราะห์หาค่าร้อยละ ค่าเฉลี่ย ส่วนเบี่ยงเบนมาตรฐาน และใช้สถิติการทดสอบค่าทีและการวิเคราะห์ความแปรปรวนทางเดียวเปรียบเทียบความแตกต่างระหว่างตัวแปร อีกทั้งสัมภาษณ์ผู้มีส่วนได้ส่วนเสียทางการจัดการตลาดกลางคืน นำผลที่ได้จากการ SWOT ANALYSIS ทำการสรุปเพื่อหาแนวทางพัฒนาการจัดการตลาดกลางคืนโดยเชิญผู้ทรงคุณวุฒิ ที่เป็นกลุ่มเดียวกันกับการสัมภาษณ์ โดยนำมาร่วมประชุมกลุ่มย่อย (focus group)ผลการวิจัย ผู้ตอบแบบสอบถามส่วนใหญ่เพศหญิงร้อยละ 55.3 เพศชายร้อยละ 44.8 มีอายุ 21-40 ปี ร้อยละ 76.3 การศึกษาระดับปริญญาตรี ร้อยละ 72 และมีรายได้เฉลี่ยต่อเดือน 10,000-20,000 บาท ร้อยละ 38.0 มีความคิดเห็นเกี่ยวกับส่วนประสมทางการตลาดส่วนใหญ่อยู่ในระดับปานกลางในทุกด้านค่าเฉลี่ยเท่ากับ 3.11 การเปรียบเทียบความคิดเห็นต่อส่วนประสมทางการตลาด ระหว่างเพศ อายุ วุฒิการศึกษาและมีความคิดเห็นเกี่ยวกับ ส่วนประสมทางการตลาดของนักท่องเที่ยวทุกด้านไม่แตกต่างกันสรุปผลการวิจัย แนวทางพัฒนาการจัดการตลาดกลางคืนในกรุงเทพมหานคร คือ ด้านผลิตภัณฑ์ ควบคุมคุณภาพสินค้าที่จำหน่ายให้ได้มาตรฐาน ด้านราคา ขอความร่วมมือกำหนดราคาสินค้า ด้านช่องทางการจัดจำหน่าย เพิ่มช่องทางการจัดจำหน่ายสินค้ามีการจัดการส่งเสริมการตลาด ด้วยการลด แลก แจก แถม สินค้า ด้านบุคลากร เพิ่มเจ้าหน้าที่ดูแลรักษาความปลอดภัย ด้านกระบวนการให้บริการ สร้างจุดช่วยเหลือปฐมพยาบาลเบื้องต้น ด้านภาพลักษณ์ทางกายภาพ พัฒนาสิ่งอำนวยความสะดวก และสร้างความร่วมมือในหลายภาคส่วน
DOI: 10.14457/cu.the.2013.554
title: ผลของการฝึกระบำใต้น้ำควบคู่กับกิจกรรมดนตรีที่มีต่อความสามารถในการแสดงทักษะกีฬาระบำใต้น้ำ

description: การวิจัยครั้งนี้มีวัตถุประสงค์เพื่อศึกษาผลของการฝึกระบำใต้น้ำควบคู่กับกิจกรรมดนตรีที่มีต่อความสามารถในการแสดงทักษะกีฬาระบำใต้น้ำ ผู้วิจัยใช้ระเบียบวิธีวิจัยแบบกึ่งทดลอง (Quasi-experimental design) แบบทดสอบก่อนและหลังการทดลอง (pre-post test design) จากการสุ่มกำหนด (Randomized Assignment) กลุ่มตัวอย่างเป็นอาสาสมัครนักเรียนหญิงอายุระหว่าง 7- 10 ปี จากโรงเรียนสาธิตจุฬาลงกรณ์มหาวิทยาลัย ฝ่ายประถม จำนวน 9 คน เป็นกลุ่มทดลอง และนักเรียนจากสโมสรพุฒิสิริโรจน์ จำนวน 8 คน เป็นกลุ่มควบคุม โดยกลุ่มควบคุม ทำการฝึกทักษะระบำใต้น้ำตามปกติ และกลุ่มทดลองทำการฝึกทักษะระบำใต้น้ำควบคู่กับกิจกรรมดนตรี 4 ด้าน ได้แก่ การฟัง, การร้อง, การเคลื่อนไหว และการคิดแต่งทำนองหรือท่าทางแบบทันทีทันใด โดยทำการฝึก 8 สัปดาห์ สัปดาห์ละ 2 วัน วันละ 90 นาที หลังจากนั้นทำการทดสอบจากการแสดงท่าประกอบเพลง โดยการให้คะแนนทางด้านเทคนิค (Technical Merit) ได้แก่คะแนนความพร้อมเพรียงกับดนตรีแบบปัจเจกบุคคล และคะแนนความพร้อมเพรียงของทีม และคะแนนทางด้านศิลปะ (Artistic Impression) ได้แก่คะแนนการนำเสนอ โดยกรรมการระบำใต้น้ำ 5 ท่าน ก่อนเข้ารับการฝึก และหลังการฝึก 8 สัปดาห์ จากนั้นนำผลที่ได้มาวิเคราะห์ข้อมูลทางสถิติ ทำการเปรียบเทียบความแตกต่างระหว่างกลุ่มและภายในกลุ่มด้วยการทดสอบค่า “ที” (t-test) ที่ระดับนัยสำคัญทางสถิติที่ .05ผลวิจัยพบว่า1. ผลการเปรียบเทียบความแตกต่างภายในกลุ่มพบว่า กลุ่มควบคุมมีคะแนนความพร้อมเพรียงกับดนตรีแบบปัจเจกบุคคลก่อนและหลังการทดลองไม่แตกต่างกัน แต่คะแนนการนำเสนอหลังการทดลองดีกว่าก่อนการทดลอง ส่วนกลุ่มทดลองมีคะแนนความพร้อมเพรียงกับดนตรีแบบปัจเจกบุคคลและคะแนนด้านการนำเสนอหลังการทดลอง 8 สัปดาห์ดีกว่าก่อนการทดลองอย่างมีนัยสำคัญที่ .05 2. ผลการเปรียบเทียบความแตกต่างระหว่างกลุ่มทดลองและกลุ่มควบคุม พบว่าคะแนนความพร้อมเพรียงกับดนตรีแบบปัจเจกบุคคลของกลุ่มทดลองที่ฝึกระบำใต้น้ำควบคู่กับกิจกรรมดนตรี ดีกว่ากลุ่มควบคุมที่ฝึกระบำใต้น้ำตามปกติ แต่ค่าเฉลี่ยของคะแนนด้านการนำเสนอของทั้งสองกลุ่มไม่มีความแตกต่างกันอย่างมีนัยสำคัญทางสถิติที่ระดับ .053. ผลการเปรียบเทียบคะแนนความพร้อมเพรียงของทีมหลังการทดลองกับก่อนการทดลอง พบว่า กลุ่มทดลองมีคะแนนสูงขึ้น 82.76% และกลุ่มควบคุมมีของคะแนนสูงขึ้น 55.87%
DOI: 10.14457/cu.the.2013.555
title: ผลของการฝึกหนักสลับพักที่มีต่อความสามารถที่แสดงออกทางอนากาศนิยมและอากาศนิยมของนักกีฬาแบดมินตันเยาวชนชาย

description: การวิจัยครั้งนี้มีวัตถุประสงค์ เพื่อศึกษาผลของการฝึกด้วยโปรแกรมหนักสลับพักที่มีต่อความสามารถที่แสดงออกทางอนากาศนิยมและอากาศนิยมของนักกีฬาแบดมินตันเยาวชนชาย การศึกษาวิจัยครั้งนี้เป็นศึกษาวิจัยเชิงทดลอง (Experimental Research) กลุ่มตัวอย่างในการวิจัยครั้งนี้ เป็นนักกีฬาแบดมินตันที่เก็บตัวฝึกซ้อมอยู่ที่ สโมสรแบดมินตัน ที ไทยแลนด์ อายุระหว่าง 14-18 ปี จำนวน 24 คน โดยการเลือกกลุ่มตัวอย่างแบบเจาะจง (Purposive Sampling) ทำการแบ่งกลุ่มตัวอย่างโดยวิธีการกำหนดกลุ่มแบบสุ่ม (Random Assignment) โดยแบ่งออกเป็น 2 กลุ่มกลุ่มละ 12 คน โดยแบ่งเป็น กลุ่มทดลอง ฝึกด้วยโปรแกรมหนักสลับพัก 2 วันต่อสัปดาห์และฝึกปกติ กลุ่มควบคุม ฝึกปกติเพียงอย่างเดียว ระยะเวลาฝึกทั้งสิ้น 8 สัปดาห์ ทดสอบความสามารถที่แสดงออกทางอนากาศนิยมและอากาศนิยม ก่อนการทดลอง หลังการทดลองสัปดาห์ที่ 4 และหลังการทดลองสัปดาห์ที่ 8 นำผลที่ได้มาวิเคราะห์ทางสถิติ เพื่อหาค่าเฉลี่ยและส่วนเบี่ยงเบนมาตรฐาน วิเคราะห์ความแปรปรวนทางเดียวชนิดวัดซ้ำ และเปรียบเทียบหาค่าเฉลี่ยระหว่างกลุ่มโดยการทดสอบค่าที (t-test) แบบเป็นอิสระต่อกันที่ระดับนัยสำคัญทางสถิติที่ .05ผลการวิจัยจากการทดลองพบว่า ความสามารถที่แสดงออกทางอนากาศนิยมและอากาศนิยมของกลุ่มทดลอง ดีกว่า กลุ่มควบคุม หลังจากการทดลองสัปดาห์ที่ 4 และ 8 อย่างมีนัยสำคัญที่ระดับ .05 กลุ่มทดลอง มีความสามารถที่แสดงออกทางอนากาศนิยมและอากาศนิยม หลังการทดลองสัปดาห์ที่ 8 ดีกว่า ก่อนการทดลองและหลังการทดลองสัปดาห์ที่ 4 อย่างมีนัยสำคัญที่ระดับ .05 กลุ่มควบคุม หลังการทดลองสัปดาห์ที่ 8 มีค่าดัชนีความเหนื่อยล้าและค่าการใช้ออกซิเจนสูงสุด ดีกว่า ก่อนการทดลองและหลังการทดลองสัปดาห์ที่ 4 อย่างมีนัยสำคัญที่ระดับ .05 และหลังการทดลองสัปดาห์ที่ 8 มีค่าพลังแบบอนากาศนิยม ความสามารถสูงสุดแบบอนากาศนิยม และค่าจุดเริ่มล้า ไม่แตกต่างกัน ก่อนการทดลองและหลังการทดลองสัปดาห์ที่ 4 อย่างมีนัยสำคัญที่ระดับ .05การฝึกหนักสลับพักมีผลต่อความสามารถที่แสดงออกทางอนากาศนิยมและอากาศนิยมของนักกีฬาแบดมินตันเยาวชนชาย ผู้ฝึกสอนสามารถนำโปรแกรมการฝึกหนักสลับพักไปใช้ได้จริง และผสมผสานกับแผนการฝึกซ้อมของนักกีฬาระดับเยาวชน เพื่อความสำเร็จในอนาคตต่อไป
DOI: 10.14457/cu.the.2013.556
title: การวิเคราะห์รูปแบบที่ส่งผลต่อการได้คะแนนของทีมนักกีฬาบาสเกตบอลชาย ในการแข่งขันกีฬาโอลิมปิก 2012

description: การวิจัยครั้งนี้มีวัตถุประสงค์เพื่อวิเคราะห์รูปแบบที่ส่งผลต่อการได้คะแนนและเป็นที่นิยมของทีมบาสเกตบอลชายในการแข่งขันกีฬาโอลิมปิก 2012 ผู้วิจัยใช้วิธีวิจัยเชิงวิเคราะห์ (Analytical Research) กลุ่มตัวอย่างที่ใช้ในการวิจัย คือ ทีมบาสเกตบอลชาย ที่แข่งขันในรอบมหกรรมกีฬาโอลิมปิก 2012 จำนวน 38 เกม การแข่งขัน โดยทำการเก็บข้อมูลโดยนำไฟล์บันทึกการแข่งขันมาแปลงไฟล์และใช้โปรแกรมวิเคราะห์สมรรถภาพขั้นสูง (Focus X2 version 1.5) นำผลที่ได้มาทำการวิเคราะห์ข้อมูลทางสถิติโดยการหาค่าความถี่ ค่าเฉลี่ย ส่วนเบี่ยงเบนมาตรฐาน ค่าร้อยละและเปรียบเทียบความแตกต่างด้วยการทดสอบรายคู่ที่เป็นอิสระจากกัน (Independent Samples T-test) การวิเคราะห์ความแปรปรวนทางเดียว (One-way Analysis of Variance, ANOVA) และการเปรียบเทียบค่าสัมประสิทธิ์สหสัมพันธ์ (Pearson-Correlation) เพื่อเปรียบเทียบรูปแบบการได้คะแนนและเทคนิคที่ใช้ในการได้คะแนนที่ส่งผลต่อการได้คะแนนระหว่างทีมชนะและทีมแพ้ ในภาพรวม โดยการวิเคราะห์สถิติดังกล่าวจะทำการวิเคราะห์ที่ระดับนัยสำคัญทางสถิติที่ระดับ .05ผลการวิจัยพบว่าพบความแตกต่างระหว่างทีมชนะและทีมแพ้ อย่างมีนัยสำคัญทางสถิติที่ระดับ .05 ในรูปแบบการได้คะแนนแบบเพื่อนส่งให้ทำคะแนนและเทคนิคการได้คะแนนแบบจัมพ์ชอต ซึ่งรูปแบบการได้คะแนนที่เป็นที่นิยมมากที่สุดในทุกการแข่งขัน คือ รูปแบบการได้คะแนนแบบเพื่อนร่วมทีมส่งให้ทำคะแนน (37.84%) และเทคนิคที่นิยมใช้ในการได้คะแนนมากที่สุด คือ เทคนิคจัมพ์ชอต (39.48%) และยังพบว่าสำหรับทีมชนะมีความสัมพันธ์ของรูปแบบการได้คะแนนด้วยแทคติคเลี้ยงเข้าไปด้วยตนเองกับเทคนิคจัมพ์ชอตและดังค์ โดยมีค่าสัมประสิทธิ์สหสัมพันธ์เท่ากับ .548 และ .622 ตามลำดับ และมีความสัมพันธ์ระหว่างแทคติคเพื่อนส่งให้ทำคะแนนกับเทคนิค จัมพ์ชอต ดังค์ และแท็พ เท่ากับ .618 .661 และ .567 ตามลำดับ สำหรับทีมแพ้มีความสัมพันธ์ของรูปแบบการได้คะแนนด้วยแทคติคเพื่อนส่งให้ทำคะแนนกับเทคนิค จัมพ์ชอต ดังค์และแท็พ เท่ากับ .702, .397 และ .518 ตามลำดับ และแทคติคยืนยิงกับเทคนิคยิงโทษเท่ากับ .407 สรุปได้ว่า ความร่วมมือในการแข่งขันของทีมชนะและทีมแพ้มีความแตกต่างกัน โดยทีมชนะมีความสามารถในการส่งบอลให้เพื่อนในตำแหน่งที่ได้เปรียบมากกว่า จึงเพิ่มโอกาสในการได้คะแนนสูงกว่าทีมแพ้ นอกจากนี้ยังพบว่าทีมชนะเลือกใช้เทคนิคจัมพ์ชอต มากกว่าทีมแพ้ ทั้งนี้เนื่องจากเทคนิคจัมพ์ชอตดังกล่าวทำให้คู่ต่อสู้ป้องกันได้ลำบาก ส่งผลให้เป็นการเพิ่มโอกาสในการได้คะแนนมากยิ่งขึ้น และทีมชนะมีความสัมพันธ์ของแทคติคที่เพื่อนส่งให้ทำคะแนนกับเทคนิคต่างๆสูงกว่าทีมแพ้อีกด้วย